קרב גוודלקנל
אסטרטגיה וכוחות > בעלות הברית > מודיעין

בניגוד לקרב מידוויי, בו נהנה הצי האמריקני מהיתרון המובהק שבפיצוח תשדורותיו המוצפנות של האויב, בקרב גוודלקנל לא הצליחו יחידות המודיעין של בעלות הברית לפענח את הצופן היפני. הסיבה לכך נעוצה בעובדה שהצי הקיסרי החליף את הצופן שלו זמן מה לפני תחילת הקרב, ומפענחי הצפנים טרם פיצחו את הצופן החדש. למרות זאת, הפיקו בעלות הברית מודיעין רב ערך מניתוח נפח התעבורה של היפנים. כך למדו אלחוטני בעלות הברית לזהות פעילות של יחידות ימיות מסוימות או לגלות את מיקומן, ואף הצליחו להסיק על פעילות עתידית מיירוט תשדורות לא מוצפנות. אולם בקרב גוודלקנל לא נהנו בעלות הברית מתמונה מלאה של כוונות היפנים, כפי שקרה בקרב מידוויי.
| סדר כוחות בעלות הברית שהשתתפו בנחיתות בגוודלקנל> יחידת אם | סדר כוחות בעלות הברית שהשתתפו בנחיתות בגוודלקנל> יחידת בת | סדר כוחות בעלות הברית שהשתתפו בנחיתות בגוודלקנל> מצבת כוחות | סדר כוחות בעלות הברית שהשתתפו בנחיתות בגוודלקנל> הערות |  |
| --- | --- | --- | --- | --- |
| כוח משימה 61 (כוח המשלוח) תת-אדמירל פרנק ג'ק פלטצ'ר | כוח משימה 61.1 (כוח הסיוע האווירי) אדמירל משנה לי נויס | כוח משימה 61.1.1 (פלטצ'ר): נושאת המטוסים סרטוגה  סיירות כבדות: מיניאפוליס, ניו אורלינס  משחתות: פלפס, פרגוט, וורדן, מקדונו, דייל | מצבת מטוסים על סרטוגה: 34 SBD דונטלס  35 F4F ויילדקט  15 TBF אוונג'ר |  |
|  |  | כוח משימה 61.1.2 (תומאס קינקייד): נושאת המטוסים אנטרפרייז  אוניית מערכה: קרולינה הצפונית  סיירת כבדה: פורטלנד  סיירת קלה: אטלנטה  משחתות: באלץ', מורי, גווין, בנהאם, גרייסון | מצבת מטוסים על אנטרפרייז: 35 SBD דונטלס  37 F4F ויילדקט  15 TBF אוונג'ר |  |
|  |  | כוח משימה 61.1.3 (נויס): נושאת המטוסים ואספ  סיירות כבדות: סן פרנסיסקו, סולט לייק סיטי  משחתות: לאנג, סטרט, ארון וורד, סטאק, לאפי, פרנהולט | מצבת מטוסים על ואספ: 30 SBD דונטלס  30 F4F ויילדקט  10 TBF אוונג'ר |  |
|  | כוח משימה 61.2 (הכוח האמפיבי) אדמירל משנה ריצ'מונד טרנר | כוח משימה 61.2.1 (ויקטור קראצ'לי): סיירות כבדות: אוסטרליה, קנברה, שיקגו  סיירת קלה: הוברט  משחתות: סלפרידג', פטרסון ראלף טלבוט, מאגפורד, ג'רוויס, בלו, הלם, הנלי, באגלי |  |  |
|  |  | קבוצת התובלה לגוודלקנל: אמריקן ליג'ן, פולר, ביאטריקס, ברנט, ג'ורג' אליוט, מקולי, ליברה, האנטר ליגט, פורמלהוט, ביטלג'וס, קרסנט סיטי, הנשיא הייז, הנשיא אדמס, אלהנה | קבוצה זו הובילה את הרגימנטים הראשון, החמישי (רובאים) וה-11 (ארטילריה) של דיוויזיית הנחתים הראשונה, את הרגימנטים השני (רובאים) וה-10 (ארטילריה) של דיוויזיית הנחתים השנייה, וכן יחידות עזר |  |
|  |  | קבוצת התובלה לטולאגי: נוויל, הייווד, הנשיא ג'קסון, זיילין, ליטל, מקין, גרגורי, קאלהון | קבוצה זו הובילה את גדוד הפושטים הראשון |  |
|  |  | כוח משימה 61.2.2 (פרדריק ריפקול): סיירות כבדות: וינסנס, קווינסי, אסטוריה  משחתות: האל, דואי, אלט, וילסון |  |  |
|  |  | כוח משימה 61.2.3 (פרדריק ריפקול): סיירת קלה: סן חואן  משחתות: מונסן, ביוקנן |  |  |
|  |  | כוח משימה 61.2.4 (שולות מוקשים): הופקינס, טרבר, זיין, סאות'ארד, הובי |  |  |
| כוח משימה 63 אדמירל משנה ג'ון מקיין |  | באפטה (ההברידים החדשים): קבוצת המפציצים ה-11 |  5 B-17 מבצר מעופף  5 F4F ויילדקט  4 PBY קטלינה  3 OS2U קינגפישר |  |
|  |  | באספיריטו סנטו: טייסת קרב 251  טייסת קרב 212  טייסת מפציצים ה-98  טייסת סיור 23 |  15 F4F ויילדקט  11 F4F ויילדקט  6 B-17 מבצר מעופף  10 PBY קטלינה  3 OS2U קינגפישר |  |
|  |  | בקלדוניה החדשה: טייסת קרב 67  טייסת מפציצים 42  טייסת מפציצים 69  טייסת מפציצים 9 (חיל האוויר המלכותי של ניו זילנד) |  38 P-39\P-400  10 B-17  10 B-26‏, 2 קטלינה  6 האדסון  3 קינגפישר |  |
|  |  | בפיג'י: טייסת מפציצים 431  טייסת מפציצים 70  טייסת קרב 70  טייסת מפציצים 9 (ניו זילנד)  טייסת מפציצים 4 (ניו זילנד) |  12 B-17  12 B-26  17 P-39\P-400‏, 6 קטלינה  12 האדסון  9 ויקרס וילדביסט |  |
|  |  | במלאיטה: טייסת סיור 14 |  6 קטלינה |  |
|  |  | בטונגטאבו: טייסת קרב 68 |  24 P-39\P-400 |  |
|  |  | בסמואה: טייסת קרב 111  טייסת סיור 151 |  18 ויילדקט  17 SBC הלדייבר  10 קינגפישר |  |
| כוח משימה 42 ראלף כריסטי בבריזביין |  | שייטת הצוללות ה-201: S-41 ,S-40 ,S-39 ,S-38, S-37, |  |  |
|  |  | שייטת הצוללות ה-51: S-47 ,S-46 ,S-45 ,S-44 ,S-43, S-42, |  |  |